CELEX: 52020DP0162
Language: lv
Date: 2020-06-18 00:00:00
Title: Eiropas Parlamenta 2020. gada 18. jūnija lēmums par Īpašās komitejas attiecībā uz mākslīgo intelektu digitālajā laikmetā izveidi, kompetenci, skaitlisko sastāvu un pilnvaru laiku (2020/2684(RSO))

8.9.2021   
            
            
               LV
            
            
               Eiropas Savienības Oficiālais Vēstnesis
            
            
               C 362/189
            
         
      P9_TA(2020)0162
      Īpašās komitejas attiecībā uz mākslīgo intelektu digitālajā laikmetā izveide, kompetence, skaitliskais sastāvs un pilnvaru laiks
      Eiropas Parlamenta 2020. gada 18. jūnija lēmums par Īpašās komitejas attiecībā uz mākslīgo intelektu digitālajā laikmetā izveidi, kompetenci, skaitlisko sastāvu un pilnvaru laiku (2020/2684(RSO))
      (2021/C 362/42)
      
         Eiropas Parlaments,
      
                  —
               
               
                  ņemot vērā Priekšsēdētāju konferences priekšlikumu,
               
            
                  —
               
               
                  ņemot vērā Reglamenta 207. pantu,
               
            
                  A.
               
               
                  tā kā Eiropas Savienībai ir skaidra kompetence digitālās programmas un mākslīgā intelekta jomā saskaņā ar Līguma par Eiropas Savienības darbību 4., 13., 16., 26., 173., 179., 180., 181., 182., 186. un 187. pantu;
               
            
                  B.
               
               
                  tā kā ar šo lēmumu izveidotajai īpašajai komitejai vajadzētu būt ar holistisku pieeju, kas piedāvā kopēju ilgtermiņa nostāju, uzsverot ES pamatvērtības un mērķus saistībā ar mākslīgo intelektu digitālajā laikmetā;
               
            
                  C.
               
               
                  tā kā ir svarīgi nodrošināt, ka digitālā pāreja ir antropocentriska un atbilst Eiropas Savienības Pamattiesību hartai;
               
            
                  D.
               
               
                  tā kā mākslīgā intelekta izmantošana ietver būtiskus izaicinājumus attiecībā uz pamattiesību ievērošanu, piemēram, bet ne tikai, attiecībā uz personas datu aizsardzību un tiesībām uz privātumu, kā arī nozīmē būtisku tehnoloģisko attīstību un inovatīvu risinājumu ieviešanu;
               
            
                  E.
               
               
                  tā kā digitālā pāreja ietekmēs visus ekonomikas un sabiedrības aspektus;
               
            
                  F.
               
               
                  tā kā digitalizācija pārveidos mūsu rūpniecību un tirgus un tādēļ būtu jāpielāgo spēkā esošie tiesību akti;
               
            
                  G.
               
               
                  tā kā ES ir svarīgi paust vienotu viedokli, lai izvairītos no vienotā tirgus sadrumstalotības, ko rada atšķirības valstu tiesību aktos,
               
            
               
                  1.
               
               
                  nolemj izveidot Īpašo komiteju attiecībā uz mākslīgo intelektu digitālajā laikmetā, kuras kompetenci veido šādi precīzi definēti pienākumi:
                  
                              a)
                           
                           
                              analizēt mākslīgā intelekta digitālajā laikmetā turpmāko ietekmi uz ES ekonomiku, jo īpaši uz prasmēm, nodarbinātību, finanšu tehnoloģijām, izglītību, veselību, transportu, tūrismu, lauksaimniecību, vidi, aizsardzību, rūpniecību, enerģētiku un e-pārvaldi;
                           
                        
                              b)
                           
                           
                              turpināt pētīt mākslīgā intelekta ieviešanas problēmu un tā daļu uzņēmumu vērtībā un ekonomiskajā izaugsmē;
                           
                        
                              c)
                           
                           
                              analizēt trešo valstu pieeju un ieguldījumu ES darbību papildināšanā;
                           
                        
                              d)
                           
                           
                              iesniegt Parlamenta atbildīgajām pastāvīgajām komitejām novērtējumu, kurā noteikti kopīgi ES vidēja termiņa un ilgtermiņa mērķi, un iekļaut svarīgākos pasākumus, kas vajadzīgi to sasniegšanai, kā sākumpunktu izmantojot šādus Komisijas paziņojumus, kas publicēti 2020. gada 19. februārī:
                              
                                          —
                                       
                                       
                                          “Eiropas digitālās nākotnes veidošana” (COM(2020)0067),
                                       
                                    
                                          —
                                       
                                       
                                          “Eiropas datu stratēģija” (COM(2020)0066),
                                       
                                    
                                          —
                                       
                                       
                                          “Baltā grāmata par mākslīgo intelektu. Eiropeiska pieeja — izcilība un uzticēšanās” (COM(2020)0065),
                                       
                                    
                                          —
                                       
                                       
                                          “Ziņojums par mākslīgo intelektu, lietu internetu un robotiku drošuma un atbildības aspektā” (COM(2020)0064),
                                       
                                    tostarp iekļaut ceļvedi “Digitālajam laikmetam gatava Eiropa” ar Eiropas Savienībai paredzētu stratēģisku plānu, kurā noteikti tās kopīgie mērķi vidējā termiņā un ilgtermiņā un galvenie soļi, kas vajadzīgi to sasniegšanai;
                           
                        
            
               
                  2.
               
               
                  uzsver, ka šīs īpašās komitejas ieteikumi ir jāiesniedz Parlamenta kompetentajām pastāvīgajām komitejām, kas vajadzības gadījumā uzraudzīs turpmāko rīcību;
               
            
               
                  3.
               
               
                  nolemj, ka Parlamenta to pastāvīgo komiteju pilnvaras, personāls un pieejamie resursi, kuras ir atbildīgas par jautājumiem saistībā ar tādu Savienības tiesību aktu pieņemšanu, uzraudzību un īstenošanu, kas attiecas uz īpašās komitejas atbildības jomu, netiks ietekmētas vai dublētas un tādējādi nemainīsies;
               
            
               
                  4.
               
               
                  nolemj, ka ikvienā gadījumā, kad īpašās komitejas darbs būs saistīts ar konfidenciālu pierādījumu uzklausīšanu, liecībām, kas saistītas ar personas datiem, vai viedokļu apmaiņām vai uzklausīšanām ar iestādēm un struktūrām par konfidenciālu informāciju, tostarp zinātniskiem pētījumiem vai to daļām, kam piešķirts konfidencialitātes statuss saskaņā ar Eiropas Parlamenta un Padomes Regulas (EK) Nr. 1107/2009 63. pantu (1), sanāksmes notiks aiz slēgtām durvīm; turklāt nolemj, ka lieciniekiem un ekspertiem būs tiesības sniegt paziņojumus vai liecības aiz slēgtām durvīm;
               
            
               
                  5.
               
               
                  nolemj, ka uz publiskām sanāksmēm uzaicināto un ieradušos personu saraksti un šādu sanāksmju protokoli tiks publicēti;
               
            
               
                  6.
               
               
                  nolemj, ka konfidenciālos dokumentus, ko saņēmusi īpašā komiteja, novērtē saskaņā ar Reglamenta 221. pantā noteikto procedūru; turklāt nolemj, ka šādu informāciju izmanto vienīgi īpašās komitejas galīgā ziņojuma sagatavošanai;
               
            
               
                  7.
               
               
                  nolemj, ka īpašajā komitejā būs 33 locekļi;
               
            
               
                  8.
               
               
                  nolemj, ka šīs īpašās komitejas pilnvaru laiks būs 12 mēneši un ka tas sāksies dienā, kad notiks dibināšanas sanāksme;
               
            
               
                  9.
               
               
                  nolemj, ka īpašā komiteja var iesniegt Parlamentam vidusposma ziņojumu un ka tā sniedz galīgo ziņojumu ar faktu konstatējumiem un ieteikumiem attiecībā uz veicamajiem pasākumiem un iniciatīvām, neskarot pastāvīgo komiteju kompetences saskaņā ar Reglamenta VI pielikumu.
               
            
         (1)  Eiropas Parlamenta un Padomes 2009. gada 21. oktobra Regula (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).